system
Răspunde în limba română, în stilul Wikipedia, cat mai corect gramatical.
user
Ce informații ai disponibile despre Baru, Hunedoara?
assistant
Baru (în maghiară: Nagybár, în germană: Gross-Elephant) este satul de reședință al comunei cu același nume din județul Hunedoara, Transilvania, România.

Așezare 
Localitatea Baru este situată în partea sudică a județului Hunedoara, la poalele sud-vestice ale Munților Șureanu și nord-estice ale Retezatului, pe cursul superior al râului Strei, în sud-estul Depresiunii Hațegului,  pe DN66, Petroșani - Baru - Hațeg.

Istoric 
Săpăturile arheologice făcute de-a lungul timpului au descoperit materiale ce atestă prezența omului aici încă din neolitic, astfel, în locul numit de localnici "Stânca Jidovilor", s-au găsit fragmente ceramice aparținând culturii Coțofeni, iar la "Biserica Pârvuleștilor" s-a descoperit o așezare încadrată în epoca bronzului (cultura Wietenberg, grupul cultural Balta Sărată și medievală). La "Fântâna lui Gruișor" s-a descoperit o fortificație dacică, iar la capătul de sus al defileului din "Valea Petrosului" se află un turn dacic. Pe teritoriul satului s-au mai descoperit un denar suberat de la Caracalla și fragmente de ceramică medievală. 

Satul Baru a aparținut până în anul 1851 corpului de armată Regimentul I de Graniță de la Orlat, ce făcea parte din Granița Militară Transilvăneană.

Economie 
Economia localității este bazată pe industria de exploatare și prelucrare primară a lemnului, pe industria materialelor de construcții (materiale refractare), comerț și agroturism, dar în mod special pe agricultură, prin cultivarea terenurilor și creșterea animalelor.

Obiective turistice 
 Biserica Sfântul Prooroc Ilie Tesviteanul din Baru
 Rezervația naturală "Peștera Tecuri" (2 ha).
 Cheile Barului
 Muzeul de Artă Populară "Maria Hord Gârbea"
Cascadele de la Șipote

Note

Bibliografie 
 Județul Hunedoara, Ion S. Gruiescu, Cornelia Grumăzescu, Editura Academiei RSR, București, 1970
 Județul Hunedoara, Monografie, Ioan Mârza. Editura Sport Turism, București, 1980
 Repertoriul Arheologic al județului Hunedoara, Sabin Adrian Luca, Editura Altip, 2008 - ISBN 973-7724-60-7
 Monografia comunei Baru Mare, Ioachim Lazăr, Ion-Pilu Tămaș, Editura Emia, 2003

Baru, Baru